Albert Collett Paus

Albert Collett Paus (født 1946) er en norsk lege, dr. med. og revmakirurg.«Paus, Albert Collett», i Norges leger, 1996, bd. 4, s. 381

Han er utdannet lege (LRCP & SI) i Dublin i 1971 og ble dr.med. ved Universitetet i Oslo i 1994, og er spesialist i generell kirurgi (1980) og ortopedisk kirurgi (1989).

Han var sjeflege ved Aker sykehus 1991–1992 og har hatt sin egen klinikk, Homansbyens kirurgiske poliklinikk. Han har senere vært sjeflege ved Oslo Sanitetsforenings Revmatismesykehus (1993–2000) og avdelingsoverlege ved Revmakirurgisk avdeling på Rikshospitalet (fra 2000).

Han var leder for Yngre legers forening 1986–1987 og leder i Norsk Forening for Revmakirurgi 1995–1999, og har vært medlem av Legeforeningens landsstyre (1983–89). Han var medlem av Legefordelingsrådet 1988–89, formann for Utvalget for medisinsk lederutdannelse, leder for rådgivende utvalg for legers stillingsstruktur 1986–90, medlem av spesialitetskomiteen i samfunnsmedisin 1984–85, av spesialitetskomiteen i generell kirurgi 1982–85 og av spesialitetskomiteen i ortopedisk kirurgi 1985–89.

Han regnes som en pioner innen artroskopi i Norge.Peter Beck, «Operasjon uten kniv», Aftenposten A-magasinet, 8. februar 1986 s. 18 Han var den første som tok sin doktorgrad i Norge innen revmakirurgi, i 1994. I avhandlingen påviste han at operasjon i betent leddhinne hos leddgiktpasienter reduserer smerter og hevelse i leddet hos de fleste pasienter og bedrer deres funksjon.Jenny Lippestad, «Navn i norsk forskning: Han hjelper revmatikere», Aftenposten morgen, 19. august 1994 s. 8«Doktorgrad». Aftenposten morgen, 16. august 1994 s. 14 I 2000 utførte han den første operasjonen ved det nye Rikshospitalet.«Premiere-pasienten på Riksen», Dagbladet, 23. mars 2000 s. 10 I 2006 arbeidet han med jordskjelvofre i Mansehra-området i Pakistan, i nærheten av Kashmir, for Leger Uten Grenser. I 2007 deltok han i humanitært arbeid i Port Harcourt i Nigeria for Leger Uten Grenser.«Dro ut etter tsunamien». Vi over 60 23. februar 2012 s. 28–29Aalborg T. «Kirurger i humanitært arbeid». Tidsskr Nor Legeforen 2008; 128:1196 –7

Han mottok Erik Kåss' ærespris i 1993.«Erik Kåss' ærespris», Aftenposten morgen, 23.11.1993 s. 10

Han er sønn av kirurgen Bernhard Paus og den humanitære lederen Brita Collett, og er barnebarn av kirurg og president i Norges Røde Kors Nikolai Nissen Paus og av brukseier Axel Collett. Han er oppkalt etter oldefaren Albert Collett. Han er bror av tidligere statssekretær Lucie Paus Falck og investoren Nikolai Bent Paus.

Han var første gang gift med Mary Shivnen og andre gang med professor dr.med. Signe Flottorp. Han har fire barn.

 Publikasjoner 
 Arthroscopic evaluation of the knee joint before and after open synovectomy in patients with chronic inflammatory joint disease : prognostic importance and comparison with clinical, radiological and laboratory variables, 1994

 Referanser 

 Eksterne lenker 
 Intervju, Leger Uten Grenser



Kategori:Norske kirurger
Kategori:Personer fra Tromsø kommune